**Vrtim zdravi film**

Vrtim Zdravi Film dio je globalne Nestlé inicijative pod nazivom Nestlé Healthy Kids Global Programme, koji za cilj ima educirati učenike sedmih razreda o važnosti pravilne prehrane i važnosti bavljenja tjelesnom aktivnošću.

Na taj način naše poruke dopiru do učenika u fazi u kojoj formiraju svoje stavove i ponašanja te im pomažemo da usvoje zdrave navike koje će biti njihovih života i u kasnijoj dobi.

Prva sezona projekta obuhvatila je 7 škola i 515 djece.  Druga sezona projekta obuhvatila je više od 1.800 učenika iz 24 škole dok je u trećoj godini sudjelovalo 2.501 učenik iz 43 škole. Projekt je ima nacionalnu pokrivenost.



Projekt je odobren te ima pozitivno mišljenje za provedbu od strane:

1. **Ministarstva znanosti, obrazovanja i sporta**,
2. **Ministarstva zdravlja** te
3. **Agencije za odgoj i obrazovanje**.

Edukativni materijali kreirani su od strane stručnjaka nutricionizma te su usklađeni su s preporukama **Hrvatskog zavoda za javno zdravstvo**.

Projekt provodi **Hrvatski školski sportski savez**.

**Promocija Nestlé proizvoda u sklopu projekta strogo je zabranjena**.

**2. CILJEVI PROJEKTA**

GLAVNI CILJEVI PROJEKTA SU:

* edukacija učenika o zdravim prehrambenim navikama
* poticanje učenika na povećanje tjelesne aktivnosti.

SEKUNDARNI CILJEVI PROJEKTA SU:

* unaprjeđenje znanja učenika o poboljšanju kvalitete života putem prehrane i tjelesne aktivnosti senzibilizacijom kroz sportske vrijednosti
* poticanje okoline (roditelja, učenika i učitelja) da bude spremna na prihvaćanje i podržavanje promjena prehrambenih navika.

**3. CILJANE SKUPINE**

* učenici od 13 ili 14 godina (7. razred)

učenike će se educirati o zdravim prehrambenim navikama i poticati na bavljenje tjelesnim aktivnostima.

* roditelji – okolina

roditelji su ti koji donose odluke o kupovini, brinu o prehrani učenika, kao i o doručku učenika, obiteljsko okruženje najviše utječe na navike i ponašanje učenika.

* škole – okolina

škole sudjeluju u projektu na način da pružaju logističku podršku u provedbi projekta.

**4. STRUKTURA PROJEKTA**

VrtimZdraviFilm sadrži se od edukacije, aktivacije i evaluacije.

**Edukativni dio** temelji se na posebno kreiranoj brošuri oblikovanoj u četiri modula (osnovne postavke pravilne prehrane, planiranje prehrane, moje tijelo i hrana, kako poboljšati prehrambene navike).

a) Edukacija profesora

Prije nego što započnu s edukacijom, profesori prolaze kroz edukativnu radionicu koju će voditi doc.dr.sc. Darija Vranešić Bender. Edukacija profesora održat će se krajem rujna/početkom listopada u Zagrebu u suradnji sa Agencijom za odgoj i obrazovanje.

b) Edukacija učenika

Nakon edukacije profesori će započeti s provedbom Projekta u svojim školama.

Profesor koji provodi Projekt treba održati sva četiri predavanja, u svim odjeljenjima 7-ih razreda (predavanja će se održati svakom razrednom odjelu posebno ili svim razrednim odjeljenjima zajedno). Predavanja trebaju trajati jedan školski sat. Predavanja će se održavati na satu razrednika ili u terminima izvan redovite nastave, koje će odrediti ravnatelj škole.

Završne svečanosti održat će se u 4 -5 gradova (naknadno će se odrediti gradovi) te će na njoj sudjelovati svi sudionici Projekta (učenici, učitelji, roditelji), ostali učenici i učitelji škole, sportaši te predstavnici lokalnih medija.

Svi materijali potrebni za provedbu projekta (prezentacije, brošure, edukativna igra, anketni upitnici, majice) osigurani su za sve sudionike.

**Aktivacija učenika** postiže se na nekoliko načina. Jedan od načina je kroz aktivno sudjelovanje u edukativnoj igri, dok je drugi mogućnost natjecanja u jednoj od kategorija: najbolja škola u izradi video uratka, najbolja škola u znanju te najbolja škola u sportu.